17 Monna oa bone ea neng a etetse Jobo e ne e le Elihu, moamani-’moho le Abrahama. O ne a mametse ka hloko ha banna bao ba bararo ba ntse ba bua le Jobo. Ha ho potang hore o ne a le tsebe-thoethoe, kahoo o ile a khona ho fa Jobo keletso ka tsela e mosa le e tobileng e ileng ea mo thusa ho nahana ka tsela e nepahetseng. (Jobo 33:​1, 6, 17) Ntho ea bohlokoa ka ho fetisisa ho Elihu e ne le ho tlotlisa Jehova eseng eena kapa motho leha e le ofe. (Jobo 32:​21, 22; 37:​23, 24) Mohlaleng oa Elihu re ithuta hore ho na le nako ea ho thola le ho mamela. (Jak. 1:​19) Re boetse re ithuta hore ha re fa batho keletso, ntho ea bohlokoa ka ho fetisisa eo re lokelang ho nahana ka eona ke ho tlotlisa lebitso la Jehova eseng rona.